เจอเสือโคร่ง พร้อมลูก อยู่ป่าทุ่งใหญ่ (คลิป)
Thailand Tiger Project,ตามตัว-มานาน กล้องติดต้นไม้ จับภาพได้ครบ,กรมอุทยานฯเปิดภาพ แม่เสือจันทรเทียร แม่เสือสาวพร้อมลูกน้อยน่ารัก 2-3 ตัว ในป่าทุ่งใหญ่ตะวันออก จากกล้องของนักวิจัยที่ติดตั้งไว้ติดตามชีวิตสัตว์ป่า ถือเป็นการเติมเต็มระบบนิเวศ เชื่อหากมีการเชื่อมผืนป่าอุทยานแห่งชาติเขาใหญ่กับป่าอุทยานแห่งชาติทับลานต่อถึงกัน อาจมีการขยายอาณาจักรเสือเป็นการเพิ่มประชากรเสือโคร่งมากขึ้นได้,การพบแม่เสือสาวเพิ่มในป่าใหญ่ที่แสดงให้เห็นถึงความสมบูรณ์ของระบบนิเวศ เปิดเผยเมื่อวันที่ 29 พ.ค. ผู้สื่อข่าวรายงานว่า เว็บเพจ ,Thailand Tiger Project, ของสำนักอนุรักษ์สัตว์ป่า กรมอุทยานแห่งชาติสัตว์ป่า และพันธุ์พืช ได้เผยแพร่คลิปวิดีโอ จากแคเมราแท็ปส์ หรือกล้องถ่ายภาพที่นักวิจัยของโครงการติดเอาไว้ที่ต้นไม้ ภายในพื้นที่เขตรักษาพันธุ์สัตว์ป่าทุ่งใหญ่นเรศวรฝั่งตะวันออก เป็นภาพ แม่เสือ จันทรเทียร กำลังพาลูกเสือน้อย 2 ตัวเดินผ่านหน้ากล้องไป มีแฟนเพจเข้ามาแสดงความคิดเห็นมากมาย ส่วนใหญ่แสดงความดีใจกับการประสบความสำเร็จของเจ้าหน้าที่ที่ได้ดูแลทั้งพื้นที่ป่าและสัตว์ป่า ในเขตรักษาพันธุ์สัตว์ป่าทุ่งใหญ่ตะวันออก,นายศักดิ์สิทธิ์ ซิ้มเจริญ หัวหน้าส่วนงานวิชาการสัตว์ป่า สำนักอนุรักษ์สัตว์ป่า กล่าวว่า เสือจันทรเทียร เป็นเสือที่โครงการอนุรักษ์เสือโคร่ง ของกรมอุทยานแห่งชาติฯ เคยติดวิทยุติดตามชีวิตอยู่ราว 2 ปี ต่อมาแบตเตอรี่ในวิทยุติดตามตัวหมดลง ขาดการติดต่อไประยะหนึ่ง ล่าสุดเมื่อเร็วๆนี้ กล้องแคเมราแท็ปส์ สามารถจับภาพแม่เสือจันทรเทียรได้อีกครั้งหนึ่ง คราวนี้มาพร้อมลูกน้อยอีก 2-3ตัว ถือเป็นเรื่องที่น่ายินดีมาก ภาพที่เห็นแสดงให้รู้ว่า แม่เสือจันทรเทียรเป็นเสือสาวที่สามารถผลิตทายาทเข้าเติมเต็มในระบบนิเวศได้อย่างมีประสิทธิภาพ,ด้านนายธัญญา เนติธรรมกุล อธิบดีกรมอุทยานแห่งชาติ สัตว์ป่า และพันธุ์พืช กระทรวงทรัพยากรธรรมชาติและสิ่งแวดล้อม กล่าวว่า ได้รับรายงานจากหลายพื้นที่ว่าประชากรสัตว์ขนาดใหญ่เพิ่มมากขึ้น โดยเฉพาะเสือ พื้นที่ป่าในเขตรักษาพันธุ์สัตว์ป่าทุ่งใหญ่นเรศวรฝั่งตะวันออก เป็นพื้นที่ป่าที่อุดมสมบูรณ์อยู่แล้ว หากมีปริมาณเหยื่อของเสืออุดมสมบูรณ์ ปริมาณของเสือก็จะเพิ่มขึ้นตามมา ทั้งนี้ เสือโคร่งเป็นเสือที่ต้องการพื้นที่ในการอยู่และล่าเหยื่อ หากเมื่อไรที่ประชากรในป่าที่เคยอยู่ มีเจ้าของพื้นที่เต็มมันจะขยายออกไปสร้างอาณาจักรใหม่ในป่าใกล้เคียง,ไม่แน่ใจว่าเสือจันทรเทียร มีที่อยู่เดิมที่ป่าทุ่งใหญ่ตะวันออกหรือเปล่า แต่เห็นภาพที่มันมีลูก เลี้ยงลูกแล้วมั่นใจว่า พื้นที่ที่มันอยู่กับลูกนั้นอุดมสมบูรณ์ระดับหนึ่ง ที่จะทำให้เสือโคร่งอยู่ได้ พื้นที่ป่าอื่นๆก็เช่นเดียวกัน เช่น เวลานี้เรากำลังจะสร้างเส้นทางเพื่อเชื่อมป่า ระหว่างป่าอุทยานแห่งชาติเขาใหญ่กับป่าอุทยานแห่งชาติทับลาน ป่าเขาใหญ่ เราไม่เคยได้รับรายงานมานานแล้วว่ามีเสือโคร่ง แต่สำหรับป่าอุทยานแห่งชาติทับลาน มีรายงานว่ามีเสือโคร่งอาศัยอยู่แน่นอน หากป่าทั้ง 2 ผืนเชื่อมต่อถึงกันแล้ว เสือจากอุทยานแห่งชาติทับลาน อาจจะขยายอาณาจักรของตัวเองจากป่าทับลานมาอยู่ที่เขาใหญ่ มีการเพิ่มประชากรเสือโคร่งมากขึ้นได้ อธิบดีกรมอุทยานแห่งชาติกล่าว,นายธัญญากล่าวว่า เวลานี้ พล.อ.สุรศักดิ์ กาญจนรัตน์ รมว.ทรัพยากรธรรมชาติและสิ่งแวดล้อม ได้สั่งการให้เข้าไปดูแลเรื่องสวัสดิภาพ ความปลอดภัย รวมทั้งการอบรมเพิ่มศักยภาพ การลาดตระเวนป่าของเจ้าพนักงานพิทักษ์ป่าของกรมอุทยานแห่งชาติทุกพื้นที่ทั่วประเทศ เวลานี้เกือบทุกพื้นที่ป่าได้ใช้ระบบการลาดตระเวนป่าเชิงคุณภาพ มีทั้งเครื่องมือ วิธีการที่ใช้เทคโนโลยีและนวัตกรรมรูปแบบใหม่ สำหรับระบบการลาดตระเวน และได้กำชับให้เจ้าหน้าที่ที่เกี่ยวข้องทุกพื้นที่ดูแลระบบสวัสดิการเจ้าหน้าที่ทั้งเรื่องเบี้ยเลี้ยง การเบิกจ่ายของเจ้าหน้าที่เหล่านี้ไม่ให้ล่าช้าเหมือนที่ผ่านมา เพื่อให้เกิดกำลังใจในการทำงานมากขึ้น
กรมอุทยานฯเปิดภาพ แม่เสือจันทรเทียร แม่เสือสาวพร้อมลูกน้อยน่ารัก 2-3 ตัว ในป่าทุ่งใหญ่ตะวันออก จากกล้องของนักวิจัยที่ติดตั้งไว้ติดตามชีวิตสัตว์ป่า
ข่าวหน้า1,เสือ,ป่าทุ่งใหญ่นเรศวร,แม่เสือ,ลูกเสือ